રાષ્ટ્રીય કક્ષાએ પણ ભાજપે હજુ સતત ૬૧ વર્ષ રાજ કરીને જ કોંગ્રેસનો વિક્રમ તોડવાનો રહે. એની શક્યતા ઘણી ઓછી લેખી શકાય. કારણ માર્ક્સવાદી મોરચાને પોતાની સાદગી માટે અને આક્રમકતા માટે જાણીતાં અપરિણીત એવાં કવયિત્રી અને ચિત્રકાર મમતા બેનરજી ૨૦૧૧માં પરાસ્ત કરશે, એવી તો ડાબેરીઓને પણ કલ્પના નહોતી. કોંગ્રેસે તો ભગવદ્ ગીતાના અર્જુનના વિષાદની જેમ “શિદન્તી મમ ગાત્રાણિ” (ઢીલાં પડે ગાત્રો મારાં)ની અનુભૂતિ સાથે દેશમાં જેમ ચૂંટણી જીતવાના જંગમાં શસ્ત્રો હેઠાં મૂકી દીધાં છે ત્યારે ભાજપની સામે પશ્ચિમ બંગાળમાં મમતાની તૃણમૂલ અને માર્ક્સવાદી મોરચાને પડકાર આપીને ફતેહ કરવાની છે.